b'\n_START_ARTICLE_\nRok Kronaveter\n_START_SECTION_\n\xc5\xbdivljenjepis\n_START_PARAGRAPH_\nRok Kronaveter se je rodil in odra\xc5\xa1\xc4\x8dal v Mariboru, kjer je z 10 leti tudi za\xc4\x8del igrati nogomet v klubu  \xc5\xbdelezni\xc4\x8dar Maribor. Prihaja iz \xc5\xa1portne dru\xc5\xbeine, saj sta bila tudi njegova star\xc5\xa1a \xc5\xa1portnika. Mama je bila rokometa\xc5\xa1ica, o\xc4\x8de pa nogometa\xc5\xa1. Rok ima tri leta starej\xc5\xa1ega brata Davida. Leta 2012 se je v Mariboru poro\xc4\x8dil s Sandro, s katero imata dva otroka. H\xc4\x8derko Adriano (2011) in sina Lukasa (2013). Doslej je igral za \xc5\xa1est razli\xc4\x8dnih klubov v Sloveniji, Nem\xc4\x8diji, Romuniji in na Mad\xc5\xbearskem. Junija 2015 je pri\xc5\xa1el v Ljubljano, kamor ga je pripeljal Marijan Pu\xc5\xa1nik ._NEWLINE_Kronaveter igra kot vezni igralec za Olimpijo. V sezoni 2015/16 je bil s 17 goli najbolj\xc5\xa1i strelec 1 SNL.  Za slovensko reprezentanco je debitiral 30. maja 2016 na prijateljski tekmi proti \xc5\xa1vedski v Malm\xc3\xb6ju. Doslej je odigral 155 prvoliga\xc5\xa1kih tekem v prvi slovenski nogometni ligi in na njih zabil 49 golov za tri klube (Drava Ptuj, Rudar Velenje in Olimpija Ljubljana).'